b'\n_START_ARTICLE_\nIvan Ro\xc5\xa1o Bu\xc5\xa1i\xc4\x87\n_START_PARAGRAPH_\nIvan Ro\xc5\xa1o Bu\xc5\xa1i\xc4\x87 (1745.-1783.) je \xc4\x8duveni hrvatski hajduk iz imotskih Donji Vinjana. Bio je predak Brune Bu\xc5\xa1i\xc4\x87a, koji je i napisao o njemu knjigu.\n_START_SECTION_\nDjelovanje\n_START_PARAGRAPH_\nDobio je nadimak Ro\xc5\xa1a jer je bio crvene kose (tal. rosso-crven)._NEWLINE_Rano je ostao bez oca Jakova te brata Mijata kojega su ubili otac i sin Alija-beg Suklja\xc5\xa1evi\xc4\x87 i Ahmet-beg Suklja\xc5\xa1evi\xc4\x87 iz Mostara. Ro\xc5\xa1a im se kasnije osvetio ubiv\xc5\xa1i ih._NEWLINE_Ro\xc5\xa1a je primljen prvi put u hajdu\xc4\x8dku dru\xc5\xbeinu hajduka So\xc4\x8divice sa 16 godina. Kasnije je imao svoju hajdu\xc4\x8dku dru\xc5\xbeinu od 33 \xc4\x8dlana, me\xc4\x91u njima i muslimana Muba\xc5\xa1ira._NEWLINE_Ivan je uglavnom djelovao na prostoru Zagore i Zapadne Hercegovine kao i ve\xc4\x87ina na\xc5\xa1ih hajduka, te je hajdukovao i na prostoru Kre\xc5\xa1eva, Ivan-planine i dolazio do Sarajeva gdje se i danas za naglu osobu ka\xc5\xbee: "k\'o Ro\xc5\xa1a"._NEWLINE_Narodne pri\xc4\x8de su govorile da je jedno vrijeme bio i gusar i dolazio do Amerike i Indije. Uz borbu protiv turskih vlasti zabilje\xc5\xbeeno je i da je naselio jednog brata Vlaj\xc4\x8di\xc4\x87a iz Imotskog u mjesto Vinica (op\xc4\x87ina Tomislavgrad) te da se zbog nekih postupaka pravoslavnih popova u Imotskom posvadio s pravoslavcima._NEWLINE_Ubijen je u mjestu Ilijino Polje (selo izme\xc4\x91u Neuma i Stolca). Ubio ga je Rade Kre\xc5\xa1i\xc4\x87 ispred svoje ku\xc4\x87e. Prvo se mislilo da ga je ubio \xc4\x8dlan njegove dru\xc5\xbeine Bari\xc5\xa1a Nin\xc4\x8devi\xc4\x87 te su ga zamalo ubijli pripadnici hajdu\xc4\x8dke dru\xc5\xbeine, no na kraju ga ipak nisu ubili.\n_START_SECTION_\nSpomeni o njemu\n_START_PARAGRAPH_\nBu\xc5\xa1i\xc4\x87a spominje Alberto Fortis u svom putu kroz Dalmaciju i ka\xc5\xbee za njega da utjeruje strah u kosti Turcima i da je dobio nadimak Rosso \xc5\xa1to zna\xc4\x8di crveni._NEWLINE_Bu\xc5\xa1i\xc4\x87a spominje i knji\xc5\xbeevnik Ivo Andri\xc4\x87 u svom djelu ""Ispovijed"" kao primjer \xc4\x8dovjeka koji pati za svojim mjestom, jer kad je dobio zabranu ulaska u Imotski. Ro\xc5\xa1o se svaki dan penjao na brdo i s \xc4\x8de\xc5\xbenjom gledao svoj grad, te da je jednom orobio francuskog emisara na putu za Carigrad._NEWLINE_O Ro\xc5\xa1i je knjigu napisao i njegov dalji potomak Bruno Bu\xc5\xa1i\xc4\x87, knjiga se zove: \xe2\x80\x9cIvan Bu\xc5\xa1i\xc4\x87-Ro\xc5\xa1a, hajdu\xc4\x8dki haramba\xc5\xa1a\xe2\x80\x9d. Bruno Bu\xc5\xa1i\xc4\x87 je o njemu napisao:\xc2\xa0: \xe2\x80\x9cZa hrvatskoga ratnika i oporbenjaka, onda kao i sada, nije bilo razumijevanja i milosti ni na jednoj strani svijeta, ni u jednoj dr\xc5\xbeavi\xe2\x80\x9d.'